CELEX: C2006/036/45
Language: el
Date: 2006-02-11 00:00:00
Title: Υπόθεση C-429/05: Αίτηση για την έκδοση προδικαστικής αποφάσεως, που υπέβαλε το Tribunal d'instance de Saintes, με απόφαση της  16ης Νοεμβρίου 2005 , στην υπόθεση Max Rampion και Marie-Jeanne Godard σύζυγος Rampion κατά Franfinance SA και K par K SAS

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/22
            
         Αίτηση για την έκδοση προδικαστικής αποφάσεως, που υπέβαλε το Tribunal d'instance de Saintes, με απόφαση της 16ης Νοεμβρίου 2005, στην υπόθεση Max Rampion και Marie-Jeanne Godard σύζυγος Rampion κατά Franfinance SA και K par K SAS
   (Υπόθεση C-429/05)
   (2006/C 36/45)
   Γλώσσα διαδικασίας: η γαλλική
   Με απόφαση της 16ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 2 Δεκεμβρίου 2005, το Tribunal d'instance de Saintes, στο πλαίσιο της διαφοράς Max Rampion και Marie-Jeanne Godard σύζυγος Rampion κατά Franfinance SA και K par K SAS, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Έχουν τα άρθρα 11 και 14 της οδηγίας 87/102/ΕΟΚ του Συμβουλίου, της 22ας Δεκεμβρίου 1986 (1), την έννοια ότι επιτρέπουν στον δικαστή να εφαρμόζει τους κανόνες περί αλληλεξαρτήσεως μεταξύ, αφενός, της συμβάσεως παροχής πιστώσεως και, αφετέρου, της συμβάσεως αγοράς αγαθών ή υπηρεσιών που χρηματοδοτείται με την εν λόγω πίστωση, εάν η πιστωτική σύμβαση δεν περιλαμβάνει μνεία του χρηματοδοτουμένου πράγματος ή έχει συναφθεί υπό τη μορφή ανοίγματος πιστώσεως χωρίς μνεία του χρηματοδοτουμένου πράγματος;
            
         
               2)
            
            
               Επιδιώκει η οδηγία 87/102/ΕΟΚ του Συμβουλίου, της 22ας Δεκεμβρίου 1986, σκοπούς ευρύτερους από την απλή προστασία των καταναλωτών, αφορώντες την οργάνωση της αγοράς και παρέχοντες στον δικαστή τη δυνατότητα να εφαρμόζει αυτεπαγγέλτως τις εξ αυτής απορρέουσες διατάξεις;
            
         
      (1)  Οδηγία 87/102/ΕΟΚ του Συμβουλίου της 22ας Δεκεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη (ΕΕ L 42, σ. 48).